<ผู้สนับสนุน> ชี้เป้าการลงทุนปี 2018
ทุกคนคงรู้กันดีว่า ตอนนี้ตลาดหุ้นทั่วโลกทำจุดสูงสุดใหม่ รวมถึงตลาดหุ้นไทยด้วย ทิศทางการลงทุนในปี 2018 จะเป็นอย่างไร วันนี้ลงทุนแมนจะขอสรุปแนวโน้มเศรษฐกิจ ที่ได้จากงาน KRUNGSRI EXCLUSIVE Economic & Investment Outlook 2018 ให้ฟัง
16 มี.ค. 2561

<ผู้สนับสนุน>
ชี้เป้าการลงทุนปี 2018 / โดย ลงทุนแมน x KRUNGSRI EXCLUSIVE
ทุกคนคงรู้กันดีว่า
ตอนนี้ตลาดหุ้นทั่วโลกทำจุดสูงสุดใหม่
รวมถึงตลาดหุ้นไทยด้วย
ทิศทางการลงทุนในปี 2018 จะเป็นอย่างไร
วันนี้ลงทุนแมนจะขอสรุปแนวโน้มเศรษฐกิจ
ที่ได้จากงาน KRUNGSRI EXCLUSIVE Economic & Investment Outlook 2018 ให้ฟัง
ในงานนี้ ผู้เชี่ยวชาญจากทั้งกระทรวงพาณิชย์ กระทรวงการคลัง และ ฝ่ายวิจัยของธนาคารกรุงศรีอยุธยา ได้กล่าวเป็นเสียงเดียวกันว่าเศรษฐกิจไทยยังคงเติบโตอย่างแข็งแกร่ง
จากตัวเลขทางเศรษฐกิจที่สำคัญ เช่น การเติบโตของ GDP ทำให้เราเห็นว่าการเติบโตกระจายไปทั่วทั้งประเทศ ไม่กระจุกตัวอยู่ในอุตสาหกรรมใดอุตสาหกรรมหนึ่ง
โดยมีปัจจัยสนับสนุนการขยายตัวเศรษฐกิจอยู่ 3 ปัจจัย ได้แก่ ภาคการส่งออก การลงทุนภาครัฐ และการท่องเที่ยว
เราได้ข้อคิดอะไรจากงานนี้?
ข้อแรกคงไม่มีใครปฏิเสธว่าประเทศไทยเป็นอันดับหนึ่งเรื่องการท่องเที่ยวของโลก
รู้ไหมว่าบริษัทท่าอากาศยานไทยมีมูลค่าบริษัท (Market Cap) 1 ล้านล้านบาท ซึ่งเป็นบริษัทบริหารสนามบินที่มีมูลค่ามากสุดในโลก
เราจะไม่แปลกใจเลย ถ้าได้ดูผลการจัดลำดับของมาสเตอร์การ์ด กรุงเทพฯเป็นเมืองจุดหมายปลายทางที่นักท่องเที่ยวทั่วโลกเดินทางมาเยือนมากที่สุดในปีที่แล้ว
ประเด็นต่อมาคือเรื่องลงทุนภาครัฐ
รู้ไหมว่ากรุงเทพฯ กลายเป็นหนึ่งในเมืองที่มีการเปลี่ยนแปลงมากที่สุดในโลกในช่วงนี้
โครงการที่ใหญ่ที่สุดในตอนนี้ คงหนีไม่พ้นโครงการรถไฟฟ้าสารพัดสีที่กำลังเกิดขึ้น
ตอนนี้เรามีรถไฟฟ้าระยะทาง 112 กิโลเมตร 77 สถานี
เมื่อโครงการทั้งหมดเสร็จสิ้นลง ทั้งที่เป็นเส้นทางใหม่และส่วนต่อขยาย จะมีระยะทางเพิ่มขึ้น 303 กิโลเมตร และจำนวนสถานีที่เพิ่มขึ้นอีก 216 สถานี
สุดท้ายกรุงเทพฯ จะมีรถไฟฟ้ายาวทั้งหมด 415 กิโลเมตร 293 สถานี
กรุงเทพฯเป็นอย่างไรเมื่อเทียบกับเมืองใหญ่ๆในโลกนี้
โตเกียวตอนนี้มีรถไฟฟ้ายาว 304 กิโลเมตร 285 สถานี
ลอนดอนตอนนี้มีรถไฟฟ้ายาว 402 กิโลเมตร 270 สถานี
กรุงเทพฯ จะเป็นหนึ่งในมหานครที่สำคัญของโลก ไม่แพ้ โตเกียว และ ลอนดอน
เรื่องทั้งหมดนี้ธุรกิจที่เกี่ยวกับการลงทุนภาครัฐจะได้ประโยชน์
เรื่องสุดท้ายคือ การส่งออก
หลายคนคิดว่าในช่วงหลังมานี้การส่งออกของไทยจะชะลอลงไป แต่รู้หรือไม่ว่าตอนนี้ประเทศไทยกำลังจะมีโครงการสำคัญที่จะเป็นอนาคตของประเทศ นั่นคือ โครงการ EEC
โครงการนี้จะเสริมให้ไทยเป็นจุดศูนย์กลางการผลิตของภูมิภาคนี้ และจะมีอุตสาหกรรมใหม่ๆเกิดขึ้นมากมาย นั่นหมายถึงงบลงทุนมหาศาลจะถูกเทลงไปในโครงการนี้
และคนที่จะได้ประโยชน์คือธุรกิจทั้งหมดที่เกี่ยวกับอุตสาหกรรมที่เกี่ยวเนื่อง และการส่งออกของประเทศไทยจะเพิ่มขึ้นได้อีกมาก
บริษัทที่มีธุรกิจที่เกี่ยวข้องกับอุตสาหกรรมการผลิตที่มีนวัตกรรมจะได้ประโยชน์ในเรื่องนี้
ในงานนี้ยังมีผู้เชี่ยวชาญต่างชาติมาพูดถึงภาพตลาดของฝั่งประเทศพัฒนาแล้ว ที่คาดว่าจะมีการปรับอัตราดอกเบี้ยขึ้น ซึ่งเป็นผลดีกับสถาบันทางการเงิน ในการปล่อยสินเชื่อ
ทั้งนี้ผู้เชี่ยวชาญในงานนี้ยังแนะนำให้ลงทุนแบบยืดหยุ่น เพื่อกระจายความเสี่ยงและลงทุนในสินทรัพย์ทางเลือก เพื่อให้เหมาะสมกับสภาวะตลาดที่ผันผวนในขณะนี้
การลงทุนต่างประเทศที่ดูเหมือนจะไกล แต่จริงๆแล้วอาจจะใกล้ตัวมากกว่าที่เราคิด
ตั้งแต่ตื่นนอนเราหยิบจับโทรศัพท์มือถือมาใช้งานอะไรบ้าง
เกือบทุกบริการน่าจะเกี่ยวข้องกับบริษัทต่างประเทศ ตั้งแต่โปรแกรมพูดคุยโทรศัพท์ ค้นหาข้อมูล หรือแม้แต่อ่านบทความของลงทุนแมนในตอนนี้
เราขับรถ ใส่เสื้อผ้า รองเท้า นาฬิกา แบรนด์อะไร ถ้านึกดูดีๆแล้วบางทีแบรนด์ต่างประเทศอาจจะใกล้ตัวกว่าที่เราคิด
เราได้มีโอกาสเป็นผู้บริโภคของบริษัทเหล่านั้นก็นับว่าดีแล้ว แต่คงจะดีขึ้นอีกถ้าเราได้มีโอกาสร่วมเป็นเจ้าของบริษัทที่เราใช้อยู่เป็นประจำ
และการลงทุนในต่างประเทศอาจจะเป็นโอกาสช่วยเสริมผลตอบแทนให้เราได้ไม่แพ้การลงทุนในประเทศ
นี่เป็นเพียงข้อมูลส่วนหนึ่งที่ลงทุนแมน และ KRUNGSRI EXCLUSIVE นำมาให้ทุกท่านอ่านเพื่อประกอบการพิจารณาการลงทุนของแต่ละท่าน อย่าลืมว่าการลงทุนมีความเสี่ยง นักลงทุนควรศึกษาข้อมูลการลงทุนก่อนเลือกลงทุนทุกครั้ง
หลายท่านอาจจะถนัดลงทุนด้วยตนเอง หรือจะให้ KRUNGSRI EXCLUSIVE เป็นผู้ช่วยในการบริหารความมั่งคั่งก็ได้ สอบถามได้ที่ศูนย์บริการลูกค้ากรุงศรี เอ็กซ์คลูซีฟ โทร. 02-296-5566 หรือกรุงศรี คอลเซ็นเตอร์ 1572
#KrungsriExclusive